Gweithdrefn Wirio Golwg Gyrwyr 
1. Pwrpas
Pwrpas y weithdrefn hon yw sicrhau bod pob gweithiwr sy’n gyrru yn rhan o’u rôl yn bodloni gofynion ffitrwydd i yrru yn unol â’r llawlyfr gyrwyr, eu bod yn cynnal safon ddiogel o ran eu golwg, ac i gefnogi llesiant y gweithiwr a sicrhau triniaeth deg a chyson ar yr un pryd.

2. Cwmpas
Mae’r polisi hwn yn berthnasol i:
· Bob gyrrwr Cerbydau Nwyddau Trwm (Categori C / C+E)
· Pob gweithiwr sy’n gyrru yn bennaf yn rhan o’u dyletswyddau

3. Safonau Cyfreithiol 
Rhaid i bob gyrrwr fodloni gofynion yr Asiantaeth Trwyddedu Gyrwyr a Cherbydau (DVLA) o ran golwg.
Gyrwyr Cerbydau Nwyddau Trwm (Grŵp 2)
· Rhaid bodloni safonau golwg Grŵp 2 
· Rhaid gallu darllen rhif cofrestru cerbyd 20 metr i ffwrdd
Gyrwyr Eraill (Grŵp 1)
· Rhaid bodloni’r gofynion golwg cyfreithiol 

4. Gofyniad ar gyfer Trwydded Yrru (Lensys Cywiro)
Pan fo gofyn i yrrwr wisgo sbectol neu lensys cyswllt, fel arfer bydd hyn yn ymddangos ar eu trwydded yrru fel:
Cod Trwydded DVLA 01 – Cywiro golwg (sbectol neu lensys cyswllt yn ofynnol)
Gofyniad y Polisi
· Rhaid i weithwyr â Chod 01 ar eu trwydded wisgo lensys cywiro ar bob adeg wrth yrru
· Bydd y rheolwyr yn cofnodi hyn fel amod ar gyfer gyrru yn unig (nid fel manylion meddygol)


5. Trefniadau’r Cwmni
✅ Profion Golwg Arferol 
	Math o Yrrwr
	Amlder 

	Gyrwyr Cerbydau Nwyddau Trwm
	Bob 6 mis

	Gyrwyr Eraill
	Bob 12 mis



· Bydd y gwiriadau yn syml (e.e. prawf rhif cofrestru cerbyd 20 metr i ffwrdd) a datganiad gyrrwr wedi’i lenwi gan oruchwylwyr/arweinwyr tîm a'r tîm cydymffurfio.
· Mae'r cyfnod estynedig i "yrwyr eraill" yn adlewyrchu'r safon gyfreithiol is ar gyfer gyrwyr Grŵp 1 a graddfa weithredol y gweithlu.
· Bydd y Cyngor yn mynd ati mewn ffordd sy'n seiliedig ar risg, ac efallai y bydd angen gwiriadau amlach ar yrwyr pan fo:
Pryderon golwg yn hysbys a nodwyd trwy hunan-ddatganiad gyrwyr neu brofion golwg arferol.
Mae'r rôl yn golygu gyrru mwy o filltiroedd neu yrru â risg uwch, er enghraifft:
· Gyrru yn ystod y nos (gwelededd is, llacharedd)
· Ardaloedd trefol prysur (cerddwyr, beicwyr, ceir wedi parcio)
· Gyrru am yn ôl a symudiadau cymhleth (mannau dall, mannau tynn)
· Tagfeydd traffig yn stopio ac yn dechrau yn rheolaidd
· Gyrru’n gynnar yn y bore neu shifftiau hir (blinder)
· Heolydd cyflym iawn (traffyrdd, ffyrdd deuol)
· Gyrru cerbydau sy’n cludo llwythi neu  gyfarpar
· Ardaloedd lle mae yna lawer o weithgarwch gan gerddwyr (ysgolion, canol trefi)
· Gwaith casglu lluosog (stopio’n aml a phethau i dynnu sylw)

· Mae’n ofynnol i weithwyr:

· Gadarnhau bod eu golwg yn bodloni safonau cyfreithiol yn barhaus
· Rhoi gwybod am unrhyw newidiadau i’w  golwg ar unwaith


6. Cymorth i Weithwyr
Bydd y sefydliad yn:
· Annog profion llygaid rheolaidd
· Caniatáu amser rhesymol i ffwrdd o’r gwaith ar gyfer apwyntiadau

7. Rhoi gwybod am Newidiadau mewn Golwg
Rhaid i weithwyr:
· Hysbysu’r rheolwyr am  unrhyw newidiadau sy’ effeithio ar yrru
· Codi pryderon heb ofn niwed
Bydd gweithwyr sy’n rhoi gwybod am broblemau o’u gwirfodd yn cael eu cefnogi nid eu cosbi.

8. Canlyniadau Pan na Fodlonir y Safonau
Camau i'w Cymryd yn Syth
· Atal dyletswyddau gyrru dros dro am resymau diogelwch yn unig
Cymorth
· Atgyfeiriad at yr optegydd/am gyngor meddygol
· Amser i gywiro’r mater (e.e. sbectol)
Dychwelyd i yrru
· Caniateir unwaith y bodlonir y safonau

9. Peidio â Chydymffurfio
Mae’r sefydliad yn gwahaniaethu rhwng:
✅ Sefyllfaoedd a Gefnogir
· Materion newydd gyda’r golwg neu faterion sydd wedi dod i’r amlwg 
→ Rheolir trwy gymorth, nid disgyblu
⚠️ Camymddwyn (lle y bo’n berthnasol)
· Gyrru heb lensys cywiro gofynnol lle: 
· Mae’r drwydded yn dangos Cod 01, a
· Mae’r gweithiwr yn gwybod am y gofyniad
→ Rheolir o dan weithdrefnau disgyblu.

10. Cofnodi a Chyfrinachedd
· Bydd y cofnodion yn dangos y canlynol yn unig: 
· Statws ffitrwydd i yrru trwy ddatganiad y gyrrwr
· Unrhyw gyfyngiad ar y drwydded (e.e. Cod 01)
· Mae manylion meddygol yn gyfrinachol o hyd

11. Ymrwymiad i Degwch
· Mae’r polisi hwn yn seiliedig ar degwch, diogelwch a chymesuredd 

